надолу, указвайки че съответно двигателят(ите) от лявата или дясната страна следва да бъде(ат) забавен(и).
 13. Движете се назад
 С ръце пред тялото на нивото на кръста, въртете ръцете една над друга в движение напред. За да спрете движението назад на въздухоплавателното средство, използвайте сигнал 6 а) или 6 б).
 14 а) Завийте при движение назад (с движение на опашката надясно)
 Насочете лявата ръка с палка в нея надолу и движете дясната ръка от положение вертикално над главата до положение хоризонтално напред, като повтаряте движението на дясната ръка.
 14 б) Завийте при движение назад (с движение на опашката наляво)
 Насочете дясната ръка с палка в нея надолу и движете лявата ръка от положение вертикално над главата до положение хоризонтално напред, като повтаряте движението на лявата ръка.
 15. Пътят е свободен/всичко е наред
 (3)
 Вдигнете дясната ръка на нивото на главата с палка, сочеща нагоре, или покажете ръка с вдигнат нагоре палец; лявата ръка остава встрани при коляното.
 16. Изпълнявайте висене
 (4)
 Изпънете изцяло ръцете и палките под прав ъгъл странично на тялото.
 17. Издигайте се
 (4)
 Изпънете изцяло ръцете и палките под прав ъгъл странично на тялото с длани, обърнати нагоре, и движете ръцете в посока нагоре. Скоростта на движение на ръцете указва скоростта на движение нагоре на въздухоплавателното средство.
 18. Снижавайте
 (4)
 Изпънете изцяло ръцете и палките под ъгъл от 90 градуса странично на тялото с длани, обърнати надолу, и движете ръцете в посока надолу. Скоростта на движение на ръцете указва скоростта на движение надолу на въздухоплавателното средство.
 19 а) Летете хоризонтално наляво (от гледна точка на пилота)
 (4)
 Изпънете ръката хоризонтално под ъгъл от 90 градуса спрямо дясната страна на тялото. Движете другата ръка в същото направление с движение, наподобяващо метене с метла.
 19 б) Летете хоризонтално надясно (от гледна точка на пилота)
 (4)
 Изпънете ръката хоризонтално под ъгъл от 90 градуса спрямо лявата страна на тялото. Движете другата ръка в същото направление с движение, наподобяващо метене с метла.
 20. Кацнете
 (4)
 Кръстосайте пред тялото насочените надолу ръце и палки.
 21. Поддържайте позицията/изчакайте
 Изпънете изцяло ръцете и палките надолу под ъгъл 45 градуса странично спрямо тялото. Задръжте това положение, докато въздухоплавателното средство получи разрешение за следващата маневра.
 22. Можете да започнете рулиране
 Направете стандартен жест за поздрав с дясната ръка и/или палка, за да укажете на въздухоплавателното средство, че може да потегли. Поддържайте зрителен контакт с полетния екипаж до започване на рулирането от въздухоплавателното средство.
 23. Не ползвайте командното табло (технически сигнал за връзка/обслужване)
 Изпънете изцяло дясната ръка над главата и свийте в юмрук или дръжте палката в хоризонтално положение; лявата ръка остава встрани при коляното.
 24. Включване на електрозахранването (технически сигнал за връзка/обслужване)
 Дръжте ръцете изцяло изпънати над главата; отворете лявата длан хоризонтално и движете краищата на пръстите на дясната ръка, докато докоснат отворената длан на лявата ръка (образувайки буквата „T“). През нощта могат да бъдат използвани светещи палки за образуване на буквата „T“ над главата.
 25. Изключване на електрозахранването (технически сигнал за връзка/обслужване)
 Дръжте ръцете изцяло изпънати над главата с краищата на пръстите на дясната ръка, докосващи